Ministers kommentar om analsex vækker opsigt – Ekstra Bladet
24 minutter siden Lyndebut beroliger Åge Hareide 32 minutter siden Husker du Allan fra 'Livet er fedt'? Her er han i dag 32 minutter siden Heidi taler mænd til udløsning: Jeg stønner, til du kommer 37 minutter siden Rivaler står sammen: Vi vil savne dig, Caroline 13 timer siden Omdøbes til Disneys gallashow 24 minutter siden Lyndebut beroliger Åge Hareide
Torsdag d. 19. dec. 2019 - kl. 21:11 0
Ministers kommentar om analsex vækker opsigt
Analsex leder ikke til følger som stomi, slår flere fast oven på kommentarer fra to socialdemokrater
Social- og indenrigsminister Astrid Krag. Foto: Jens Dresling/Ritzau Scanpix
Det passer ikke, at 'for mange anale penetrationer' øger risikoen for fysiske mén som stomi.
Det hævdede Social- og indenrigsminister Astrid Krag (S) ellers i et debatindlæg i Berlingske 5. november.
Men sådan forholder det sig ikke, slår DR's faktatjekprogram Detektor fast. Her har man nemlig spurgt stomiforeningen, om der er eksempler på, at patienter har fået stomi på grund af analsex, hvilket foreningen kategorisk afviser.
Debat om prostitution
Social- og indenrigsministerens debatindlæg kommer i kølvandet på debatten om prostitution i Danmark. Regeringen har valgt at lukke et udvalg nedsat af den forrige regering, der skulle undersøge prostitueredes vilkår.
I den anledning tordnede Socialdemokratiets socialordfører, Camilla Fabricius, i en debat i DR-programmet Deadline mod sexarbejde.
- Jeg kender flere, som eksempelvis har fået stomi af så utroligt mange penetreringer, sagde hun i programmet.
Se også: Lær samtykke med hård porno
Noget fra Rokokoposten
Den udtalelse falder nu flere forskere, som Detektor har talt med, for brystet. Blandt andet Jeanett Bjønnes, ph.d. i antropologi og lektor ved Aarhus Universitet.
- Jeg har ikke set noget videnskabeligt belæg for påstandene i prostitutionsforskningen. Og jeg tror heller ikke, at det findes, konkluderer hun.
Også den tidligere sexarbejder 'Estella', som ikke vil afsløre sit navn, ryster på hovedet over sammenkoblingen mellem analsex og stomi.
- Jeg troede, det var noget fra Rokokoposten (satiremedie, red.). Det har jeg aldrig hørt om. I mine 20 år blandt sexarbejdere og som sexarbejder har jeg aldrig hørt om det, siger hun.
Camilla Fabricius har efterfølgende rettet sin udtalelse i Deadline. Her lyder det, at hun gennem sit arbejde med prostitution har hørt sådanne historier.
Sex og samliv 2. nov. 2019 - kl. 07:13
Singlepigen Cecilie: - Det må gerne være lige på og hårdt